
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за ползване на повърхностен воден обект

	Проектни параметри на

 ползването
	    Предвидените дейности са за реконструкция на мост над р. Марица.

    Проектът е разработен във връзка с частично бедствено положение за част от територията на община Белово със заповед №28/28.01.2019г. на кмета на община Белово във връзка с разрушаващия се устой на моста над р. Марица, който е единствената връзка с кв. Дунева махала и цънтъра на с. Момина клисура. Съоръжението е двуотворен мост с долно строене, каменна зидария и връхна конструкция сглобяема от носещи греди. През 2014 г. е изготвен проект за основен ремонт на моста, но поради липса на средства е реализирано само подмяната на нова връхна конструкция. В последните пет години (от 2014 г. до 2019 г.) състоянието на левия устой все повече се е влошило, като това е отразено в приложения протокол на междуведомствената комисия, назначена със заповед №РД-22/07.02.2019 г. на Областния управител на област Пазарджик. От източната страна на моста е изведена канализационна тръба, която създава преовлажнена зона с голяма височина, вероятно допринесла за разрушаването на част от близкия устой. Необходимо е канализационните води да се заустят в по-ниска точка или да се изместят, като по този начин ще се преустанови

овлажняването му.
Предвидените дейности за рехабилитация на моста са следните:
· частично почистване на речното корито в обсега на аварийните дейности с осигуряване максимална проводимост на сечението;
· укрепване на съществуващия ляв устой чрез изграждане на стоманобетонов кожух с дебелина 40см и укрепване основите на устоите и средния стълб с бутобетон;
· изпълнение на дънен праг на около 40м след моста с дължина 25м, ширина 1м и дълбочина 1.50м., с цел предпазване на основите на устоите и стълба от подравяне;
· временно строителство – изграждане на временна отбивна дига, заграждаща участък от левия бряг като I етап и около десния бряг като II етап.

Хидравличните проверки за проводимостта на моста са установили проводимост: Qоразм = 1000м³/сек ≈ Q1% 
Съществуващото мостово съоръжение над река Марица  с геодезически координати на осовите точки на двата устоя и средния стълб на моста:

· т.1          4551629.554      8552643.936

· т.2          4551608.552      8552644.312

· т.3          4551610.782      8552687.859

· надморска височина  – 340.00м.

        В документацията, придружаваща заявлението, е приложено  писмо с изх. №  ПД-01-254/20.05.2019г. на РИОСВ - Пазарджик, с което е съгласувано инвестиционното предложение. 
        Представената  проектна  документация съдържа хидроложка  и хидротехническа част, включваща хидравлични проверки и конструктивна част, както и геодезическо заснемане на обекта с трасировъчен план. 
        Условие, при което ще се разрешат  предвидените дейности по основния ремонт на моста е понижаване котата на заустване или изместване на колектора, намиращ се в близост до левия устой.



	Цел на заявеното ползване 


	„реконструкция и изграждането на нови съоръжения за линейна инфраструктура, пресичаща воден обект” - мост (обект: „Основен ремонт на мост над река Марица, свързващ махала Дунева с центъра на село Момина Клисура) в землището на с.Момина Клисура.

	Водно тяло /воден обект/
	Водно тяло с  код  BG3МА900R201 – „река Марица от град Долна баня до град Белово”
Воден обект – река Марица.

	Местност,административно-териториална и териториална единица ЕКАТТЕ
	село Момина Клисура – ЕКАТТЕ 48 903
община Белово, област Пазарджик

	Място за представяне на 
писмени възражения и 
предложения от 
заинтересованите лица

